เป็2-3วันแล้วค่ะกังวลมากค่ะว่าจะเป็นอะไรทำไมผื่นมาขึ่นไปทั่วทำไมถึงคันแล้วก็ปวดตามตัวอักเสบตามตัว
สวัสดีค่ะ ตุ่มคันตามตัวอาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม เป็นตุ่มแดง คัน อาจมีลักษณะผิวลอก2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ เป็นตุ่มแดงคัน3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5. ผื่นลมพิษเฉียบพลันจากการแพ้อาหาร เกสรดอกไม้ ฝุ่น6. ตุ่มถูกแมลงกัด มักคันมาก เป็นตุ่มนูนแดง7. ผื่นจากการแพ้ยาส่วนอาการปวดตามตัวนั้น เมื่อมีผื่นจำนวนมาก อาจเกิดขึ้นได้การดูแลตัวเองเบื้องต้น ไม่ไปแกะเกาบริเวณที่คัน ทำความสะอาดผิวหนังด้วยน้ำเปล่าสะอาด หลีกเลี่ยงการใช้สบู่ถูโดยตรง ถ้าคันมากสามารถรับประทานยาแก้แพ้กลุ่มต้านฮิสตามีนได้ ยังไม่เอายาอะไรไปทาเองเพราะยังไม่ทราบการวินิจฉัยว่าเป็นอาการคันจากสาเหตุใด และควรหยุดยาทุกชนิดที่ไม่จำเป็นควรรีบไปพบแพทย์ถ้ามีอาการคันและปวดมากจนรบกวนการใช้ชีวิตประจำวัน มีเลือดหรือหนองไหลจากผื่น มีไข้ มีตาบวม ปากบวมร่วมด้วย